גדעון גרוס

גדעון (גידי) גרוסבאנגלית: Gideon Gross (נולד ב-23 ביולי 1953), הוא חוקר בכיר במיגל (מכון למחקר מדעי בגליל)השם מיגל הוא ראשי תיבות של "מרכז ידע גליל עליון". זה היה שמו הקודם של מכון המחקר. כיום שמו הוא "מכון למחקר מדעי בגליל".  ופרופסור מן המניין (אמריטוס) לאימונולוגיה במכללה האקדמית תל-חי (כיום: אוניברסיטת קריית שמונה בגליל).

 ביוגרפיה 
נולד והתחנך בתל אביב. אמו, שרה גלוזמן גרוס, הייתה סופרת ומשוררת. אביו, ד"ר בן ציון גרוס, נולד בצ'כוסלובקיה, עלה לארץ ישראל ב-1939, והיה חוקר, סופר ואיש רוח, שפעל בתחומי חקר הלשון העברית והמקרא. אחיו היחיד, אפרים גרוס, היה חבר ההנהלה הבכירה של בנק ישראל.

למד בבית הספר היסודי "בר כוכבא" (סיים ב-1967)בית הספר "בר כוכבא" הנזכר כאן, נסגר בשנות ה-80, והמבנה שלו ברחוב הירקון שימש בהמשך מוסדות חינוך שונים. כיום, פועל במקומו בית הספר היסודי החדש "הנרייטה סאלד", ובתיכון למד בתיכון עירוני ד' (סיים ב-1971).

ב-1977 עבר עם אשתו למושב אלמגור מצפון לכנרת ומ-1978 הם חברי המושב ובעלי משק חקלאי. במשך כל השנים ועד לאחרונה המשיך להחזיק ולטפח מטע מנגו.

בשנים 1980–1984 למד לתואר ראשון במדעי החיים באוניברסיטה הפתוחה.

בהמשך למד לתואר שני ותואר שלישי באימונולוגיה כימית במכון ויצמן למדע ברחובות. ב-1986 סיים תואר שני. את עבודת הגמר כתב בהנחייתו של האימונולוג פרופ' דוד גבעול. ב-1990 סיים תואר שלישי. את עבודת הדוקטור כתב בהנחייתו של פרופ' זליג אשחר.

ב-1991 נסע לארצות הברית, היה עמית מחקר במכון הלאומי לסרטן של המכונים הלאומיים לבריאות (The National Cancer Institute (NCI) of The National Institutes of Health (NIH)) במרילנד, והשתלם אצל חוקר הסרטן פרופ' סטיבן רוזנברג.

בשנים 1991–1993 היה בפוסט-דוק במעבדה לביולוגיה מולקולרית (The Laboratory of Molecular Biology of the Medical Research Council) בקיימברידג', אנגליה, והשתלם שם בהנחייתו של הביוכימאי והאימונולוג פרופ' .

ב-1993 חזר לישראל והחל לעבוד כחוקר במיגל. ב-1995 הקים את המעבדה לאימונולוגיה במיגל ועמד בראשה עד פרישתו לגמלאות. בשנה זו גם החל ללמד כחבר סגל בדרגת מרצה במכללה האקדמית תל-חי. ב-2002 התמנה למרצה בכיר.

ב-2003 שהה, במסגרת שבתון, בבית ספר לרפואה של אוניברסיטת סטנפורד. הוא עבד שם במחקר בשיתוף עם פרופ' רונלד לוי, שנחשב אחד מחלוצי האימונותרפיה של סרטן.

ב-2009 התמנה לפרופסור חבר במכללת תל-חי.

בשנים 2005–2010 כיהן כראש החוג לביוטכנולוגיה במכללה.

בשנים 2010–2014 כיהן כדקן הפקולטה למדעים וטכנולוגיה במכללה.

בשנים 2014–2015 שהה בשבתון במרכז הרפואי תל אביב ע"ש סוראסקי (בית חולים איכילוב) ושם השתתף במחקר עם פרופ' זליג אשחר.

ב-2021 התמנה לפרופסור מן המניין וזמן קצר לאחר מכן פרש לגמלאות. אחרי פרישתו המשיך ללמד במכללת תל-חי עד 2025 והוא ממשיך לעסוק במחקר במסגרת מיגל גם כיום (2026).

 חיים אישיים 
נשוי לגלית אפיק גרוס. אב לשלושה (בת ושני בנים).

מתגורר במושב אלמגור.

 מחקרו 
גרוס השתלב במחקריו של המנחה שלו לעבודת הדוקטורט, פרופ' זליג אשחר, חתן פרס ישראל. אשחר נודע כמפתח שיטת  לטיפול בסרטן על בסיס הנדסה גנטית ורפואה מותאמת אישית, שפיתוחיו הצילו את חייהם של חולי-סרטן רבים, כאשר לגרוס תרומה המצאתית לפיתוח השיטה. מאמריו המוקדמים של גרוס נכתבו על בסיס שיתוף הפעולה המחקרי בינו לבין אשחר. במעבדתו במיגל פיתח גרוס במהלך השנים גישות גנטיות חדשות לטיפול חיסוני בסרטן, במחלות אוטואימוניות ובמחלות דלקתיות אחרות.

בנוסף, במסגרת עבודתו במיגל, היה גרוס שותף להקמת שתי חברות הזנק, אשר הוקמו על בסיס פיתוחים שלו:
 ב-2017 – חברת ImmPACT-Bio.
 ב-2020 – חברת GentiBio.

כמו כן רשומים על שמו של גרוס 6 פטנטים מאושרים, והמצאות נוספות שלו נמצאות בהליכי רישום.

במהלך השנים הנחה גרוס במעבדתו במיגל יותר מ-30 תלמידי מחקר לתואר השני ו-6 תלמידי דוקטורט.

בשנת 2017 נתגלעה בין גרוס לבין אשחר מחלוקת כספית, על רקע היישום המסחרי של שיטת תאי קאר-טי, אשר יושבה בהליך גישור.

 פרסומיו 
גרוס פרסם יותר מ-50 מאמרים מדעיים ופרקים בספרים ערוכים. להלן מבחר מהם:





 קישורים חיצוניים 


. (רשימת הפטנטים שהמציא גדעון גרוס).



 הערות שוליים 

קטגוריה:בוגרי תיכון עירוני ד' (תל אביב)
קטגוריה:בוגרי האוניברסיטה הפתוחה
קטגוריה:בעלי תואר דוקטור ממכון ויצמן למדע
קטגוריה:סגל המכללה האקדמית תל חי
קטגוריה:ישראלים שנולדו ב-1953